《送复上人游吴》
元代·熊太古

二月钟陵花满烟，袈裟东上木兰船。地浮彭蠡江声转，山入姑兰海气连。

千里从师应未晚，五湖为客谩多年。遥知后夜相思处，坐看中天好月圆。

作者简介：元明间豫章人，字邻初。熊朋来子。文宗至顺二年乡贡进士。官至江西行省员外郎。元末兵起，太古力陈守御计，当事者不能从，遂弃官去。入明不仕，隐储山。工画。有《冀越集记》。